Վերջերս մամուլում աղմուկ հանեց Քննչական կոմիտեի ավագ քննիչի եւ դատախազ եղբայրների ծեծի պատմությունը: Այն, որ ուժային կառույցներում փոխհարաբերությունները մեղրային չեն, ակնհայտ է, բայց նաեւ անընդունելի է նման սրացումը: Կատարվածի վերաբերյալ արդեն ներկայացրել ենք Քննչական կոմիտեի գնահատականը: Այսօր կներկայացնենք նաեւ դատախազության տեսակետը: ՀՀ գլխավոր դատախազության հետաքննության և նախաքննության օրինականության նկատմամբ հսկողության վարչության պետ Արտակ Հարությունյանը պատասխանել է թեմային վերաբերող` Yerkir.am-ի գրավոր հարցմանը: Նշենք, որ նույնաբովանդակ հարցերով դիմել են նաեւ մի քանի ԶԼՄ-ներ: